|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor Főépítészi és Vagyongazdálkodási Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. február 25 - ei rendkívüli**

**ülésére**

|  |  |
| --- | --- |
| **Tárgy:** | Javaslat a 2025. évi társasház felújítási, energiahatékonysági és klímavédelmi pályázat kiírására társasházak részére |

**Készítette:**

Törőcsik Attila

irodavezető-helyettes

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű** **szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testülete az 5/2025. (II. 19.) önkormányzati rendeletével (a továbbiakban: Rendelet) döntött Budapest Főváros VII. Kerület Erzsébetváros Önkormányzata 2025. évi költségvetéséről.

A Rendelet értelmében a 7305 címszámon „Központilag kezelt társasházi pályázatok és feladatok” fedezetére 705.000.000,- forint keretösszeg áll rendelkezésre.

A Budapest Főváros VII. kerület Erzsébetváros Önkormányzata Képviselő-testületének 2024. november 20-ai ülésén a 298/2024. (XI.20.) határozatával (előterjesztés melléklete) döntött a 2025. évi pályázati kiírás során alkalmazandó irányelvekről. A határozat végrehajtásáért a Főépítészi és Vagyongazdálkodási Iroda mint felelős Iroda került megjelölésre.

A pályázati kiírás feltételeit Budapest Főváros VII. Kerület Erzsébetváros Önkormányzat Képviselő-testületének a társasházaknak nyújtható felújítási támogatásról szóló 7/2016. (II.18.) önkormányzati rendelete tartalmazza.

Az Iroda minden esetben figyelemmel kíséri a pályázati kiírásokra évközben érkező lakossági visszajelzéseket is. A pályázati kiírás tartalmának meghatározása során - figyelembe véve az előző évi energetikai és klímavédelmi pályázati kiírásra beérkezett pályázatok számát - a 2025. évre vonatkozó pályázati kiírásban a társasház felújítási, és az energetikai és klímavédelmi munkák egy kiírásban kerültek meghatározásra.

Budapest Főváros VII. kerület Erzsébetváros Önkormányzata Képviselő-testületének a társasházaknak nyújtható felújítási támogatásról szóló 7/2016. (II.18.) önkormányzati rendeletének megfelelően előkészítésre került az egyes céloknak megfelelő – összevont - pályázati kiírás (1. számú határozati javaslat melléklet) és a hozzá tartozó mellékletek (2-7. számú határozati javaslat mellékletek), melyek jelen előterjesztéshez csatolásra kerültek.

A Budapest Főváros VII. kerület Erzsébetvárosi Polgármesteri Hivatal Szervezeti és Működési Szabályzatának IV. Rész 3.2.2. pontjában meghatározottak alapján – figyelembe véve a 298/2024. (XI.20.) határozatban foglaltakat - a pályázatokat koordináló Főépítészi és Vagyongazdálkodási Iroda elkészítette a 2025. évi Társasházi Felújítási, Energiahatékonysági és Klímavédelmi pályázati kiírás tervezetét.

Fentiek alapján kérjük a Pályázati kiírás- és mellékletek tervezetére vonatkozó határozat elfogadását.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága  …/2025. (II.25.) határozata a 2025. évi Társasház Felújítási, Energiahatékonysági és Klímavédelmi Pályázat kiírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. Budapest Főváros VII. kerület Erzsébetváros Önkormányzata Képviselő-testületének a társasházaknak nyújtható felújítási támogatásról szóló 7/2016. (II.18.) önkormányzati rendeletben kapott felhatalmazás alapján a „2025. évi társasház felújítási, energiahatékonysági és klímavédelmi pályázati kiírás” pályázatot a határozat 1. számú mellékletét képező Pályázati Kiírásnak és mellékleteinek (2-7. számú mellékletek) megfelelően jóváhagyja.
2. felkéri a Polgármestert, hogy gondoskodjon a „2025. évi társasház felújítási energiahatékonysági és klímavédelmi pályázati kiírás” című pályázat, és a benyújtáshoz szükséges mellékletek megjelentetéséről, hozzáférhetőségéről, a lakosság tájékoztatásáról, valamint az elbírálásához szükséges feltételekről.

**Felelős:** Niedermüller Péter polgármester

**Határidő:** 2025. március 3.

Budapest, 2025. február 14.

dr. Veninger Gyula Nándor

irodavezető

Előterjesztés melléklete:

Képviselő-testület 298/2024. (XI.20.) határozata - irányelvek

Határozati javaslat mellékletei:

1. számú melléklet: 2025. évi társasház felújítási energiahatékonysági és klímavédelmi pályázati kiírás

2. számú melléklet: Jelentkezési adatlap

3. számú melléklet: Közgyűlési határozat minta + Meghatalmazás közgyűléshez minta

4. számú melléklet: Azonnali beszedési felhatalmazást biztosító levél

5. számú melléklet: Elszámolási jegyzék + Nyilatkozat a helyi önkormányzattal szemben fennálló tartozással kapcsolatban

6. számú melléklet: Felújítás támogatására vonatkozó tábla minta

7. számú melléklet: Támogatási szerződés tervezet